उनका कहना है कि नोटबंदी का असर गरीबों, व्यापारियों व छोटे छोटे ठेकेदारों पर पडा है और उसके बाद अब व्यापारियों पर जीएसटी को लाद दिया गया है, उनका कहना है कि इसी प्रकार से शराब की दुकानों को बंद करने के लिए आंदोलन कर रही महिलाओं पर मुकदमें दर्ज कर जेल भेजने का काम किया है और प्रदेश की शराब नीति माफियाओं को संरक्षण देने वाली है और मोबाइल वैन के जरिये घर घर शराब पहुंचाने का कार्य भाजपा की सरकार कर रही है। दस लाख हजार करोड़ रूपये उत्तराखंड को दिये है के सवाल पर उन्होंने कहा कि प्रदेश की सरकार धन का रोना रो रही है और यदि यह राशि आई है तो कहां गई, जिसका जवाब प्रदेश के मुखिया को देना होगा। डबल इंजन की सरकार छह माह में ही फेल हो गई है और डबल इंजन अलग अलग दूरी पर खडे है और जब आगे भी इंजन होगा और पीछे भी तो ट्रेन कैसे चलेगी। इस अवसर पर अनेक पदाधिकारी व कार्यकर्ता भी मौजूद थे।